*Za ostale upotrebe, v. Mandingo.*

***Mandingo*** je američki igrani film snimljen 1975. godine u režiji Richarda Fleischera. Po žanru je drama, a predstavlja adaptaciju istoimenog romana Kylea Onstotta. Radnja se događa na američkom Dubokom Jugu nekoliko decenija pred građanski rat, u doba kada su njime gospodarili bogati robovlasnici poput Warrena Maxwella (čiji lik tumači Jamesa Masona. Naslovni lik, koga tumači bokser Ken Norton, je Mandinka (Mandingo) rob po imenu Mede, koga su Maxwellovi otkupili kako bi se za njih borio u boks mečevima, ali koji ulazi u nevolje zbog seksualno frustrirane nevjeste svoga gospodara (čiji lik tumači Susan George).

*Mandingo* se često smatrao svojevrsnim nastavkom blaxploitation trenda u tadašnjem Hollywoodu, ali se od sličnih ostvarenja razlikovao u tome što je sa radnjom bio smješten u prošlost, odnosno prikazivao robovlasničku prošlost Amerike u njenom najekstremnijem i najkontroverznijem obliku. Film, koji se bavio i tada još uvijek "pikatnim" temama međurasnih odnosa, je, međutim, daleko više pažnje izazvao tome što su strahote života na plantažama iskorištene kao prilika za scene eksplicitnog seksa i nasilja. Kada se film pojavio u kino-dvoranama, bio je gotovo jednodušno pokopan od strane kritike koja ga je proglasila povlađivanjem rasističkim stereotipovima ili, u nekim slučajevima, sa užasom ustanovila da jedan veliki hollywoodksi studio poput Paramount Picturesa servira publici eksploatacijske sadržaje primjerenije B-ostvarenjima u opksurnim *grindhouse* kino-dvoranama. Zbog svega toga je *Mandingo* postao jedan od najozloglašenijih filmova svog vremena, odnosno ostvarenje kojima se neka od uglednih imena, kao što su Fleischer i Mason, najmanje ponosila u svojim inače impresivnim filmografijama. Usprkos svega toga, *Mandingo* je postigao dovoljnu gledanost da se već sljedeće godine snimljen nastavak pod naslovom *The Drum*.

Usprkos kontroverzi, *Mandingo* je stekao poklonike, a među kojima je najpoznatiji Quentin Tarantino, koji mu je odao počast u svom filmu *Django Unchained*. Frederick Lamont, afroamerički pornografski glumac, je upravo po tom filmu za sebe uzeo umjetničko ime Mandingo.

Uloge
-----

* James Mason ... Warren Maxwell
* Susan George ... Blanche Maxwell
* Perry King ... Hammond Maxwell
* Richard Ward ... Agamemnon
* Brenda Sykes ... Ellen
* Ken Norton ... Mede
* Lillian Hayman ... Lucretia Borgia
* Ji-Tu Cumbuka ... Cicero
* Paul Benedict ... Brownlee
* Ben Masters ... Charles
* Debbi Morgan ... Dite
* Sylvester Stallone ... Mladić u gomili (nenaveden na špici)

Vanjske veze
------------

* *Mandingo* na IMDb-u (`en`)
* Josh Olson on *Mandingo* trailer at Trailers From Hell

| * p
* r
* u
Filmovi koje je režirao Richard Fleischer |
| --- |
| 
* *Child of Divorce* (1946)
* *Banjo* (1947)
* *Bodyguard* (1948)
* *The Clay Pigeon* (1949)
* *Follow Me Quietly* (1949)
* *Make Mine Laughs* (1949)
* *Trapped* (1949)
* *Armored Car Robbery* (1950)
* *The Narrow Margin* (1952)
* *The Happy Time* (1952)
* *Arena* (1953)
* *20,000 Leagues Under the Sea* (1954)
* *Violent Saturday* (1955)
* *The Girl in the Red Velvet Swing* (1955)
* *Bandido* (1956)
* *Between Heaven and Hell* (1956)
* *The Vikings* (1958)
* *Compulsion* (1959)
* *These Thousand Hills* (1959)
* *Crack in the Mirror* (1960)
* *The Big Gamble* (1961)
* *Barabbas* (1961)
* *Fantastic Voyage* (1966)
* *Doctor Dolittle* (1967)
* *The Boston Strangler* (1968)
* *Che!* (1969)
* *Tora! Tora! Tora!* (1970)
* *10 Rillington Place* (1971)
* *The Last Run* (1971)
* *See No Evil* (1971)
* *The New Centurions* (1972)
* *Soylent Green* (1973)
* *The Don Is Dead* (1973)
* *The Spikes Gang* (1974)
* *Mr. Majestyk* (1974)
* *Mandingo* (1975)
* *The Incredible Sarah* (1976)
* *Crossed Swords* (1977)
* *Ashanti* (1979)
* *The Jazz Singer* (1980)
* *Tough Enough* (1983)
* *Amityville 3-D* (1983)
* *Conan the Destroyer* (1984)
* *Red Sonja* (1985)
* *Million Dollar Mystery* (1987)

 |